

VLADA REPUBLIKE HRVATSKE

Zagreb, 13. travnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s potporom realizaciji projekta rekonstrukcije zgrade i opremanja stacionara za palijativnu skrb Doma zdravlja Zadarske županije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Prijedlog

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_donijela

# Z A K L J U Č A K

1. Vlada Republike Hrvatske podupire unaprjeđenje zdravstvene zaštite, podizanje dostupnosti i kvalitete zdravstvenih usluga palijativne skrbi stanovnicima Zadarske županije kroz realizaciju projekta rekonstrukcije zgrade i opremanja stacionara za palijativnu skrb Doma zdravlja Zadarske županije.
2. Zadužuje se Ministarstvo zdravstva da, u suradnji sa Zadarskom županijom i Domom zdravlja Zadarske županije, poduzme potrebne radnje vezane za realizaciju aktivnosti iz točke 1. ovoga Zaključka.
3. Zadužuje se Ministarstvo zdravstva da, u svrhu provedbe točke 2. ovoga Zaključka, u državnom proračunu planira sredstva za realizaciju aktivnosti iz točke 1. ovoga Zaključka, sukladno raspoloživim fiskalnim mogućnostima državnog proračuna.
4. Zadužuje se Ministarstvo zdravstva za koordinaciju svih aktivnosti za provedbu ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske podupire unaprjeđenje zdravstvene zaštite, podizanje dostupnosti i kvalitete zdravstvenih usluga palijativne skrbi stanovnicima Zadarske županije kroz realizaciju projekta rekonstrukcije zgrade i opremanja stacionara za palijativnu skrb Doma zdravlja Zadarske županije.

Potpora se daje sukladno mjerama i aktivnostima za unaprjeđenje dugotrajne i palijativne skrbi navedenim u strateškim dokumentima (Nacionalni plan razvoja zdravstva za razdoblje od 2021. do 2027. godine i Akcijski plan razvoja zdravstva za razdoblje od 2021. do 2025. godine („Narodne novine“, broj 147/21.) i Nacionalni strateški okvir protiv raka do 2030. („Narodne novine“, broj 141/20.) - poglavlje 8. Palijativna skrb i ublažavanje boli).

Ovim se zaključkom ostvaruju preduvjeti za osiguranje sredstava u državnom proračunu za građevinske radove i nabavu opreme, u iznosu do najviše 2.256.287,74 eura, za potrebe realizacije projekta građevinske prilagodbe zgrade i opremanja stacionara za palijativnu skrb Doma zdravlja Zadarske županije.

Zadužuje se Ministarstvo zdravstva da, u svrhu provedbe ovoga zaključka, u državnom proračunu planira sredstva za realizaciju aktivnosti ovoga zaključka, sukladno raspoloživim fiskalnim mogućnostima državnog proračuna.

Slijedom navedenoga, predlaže se donošenje ovoga zaključka.